Calixtiner
Store norske leksikon,Religion og filosofi,Religioner og livssyn,Kristendom,Kristne trossamfunn
Calixtiner var en bøhmisk katolsk sekt som utgikk fra husittene. De holdt til i det som i dag er Tsjekkia.
Calixtinerne krevde blant annet gudstjeneste på morsmålet og at legmenn skulle ha rett til å motta brød og vin i nattverden (legmannskalk). På latin ble dette kalt sub utraque specie (i begge former), noe som gjorde at de også ble kalt utrakvister. Da calixtinerne hadde drevet sine krav igjennom etter en blodig seier over keiserens og pavens tropper i 1431, dannet de en katolsk nasjonalkirke, uavhengig av paven. Denne kirken ble oppløst 1620, men Den tsjekkiske kirke, stiftet i 1920, bygger på husittisk-calixtinsk tradisjon. Les mer i Store norske leksikon husitter kristendom kristendommens historie